stanford-oval/wikipedia huggingface dataset:
הרמן וילק

| --- | --- |

הרמן וילק
 לידה:  28 באוקטובר 1885 ארפורט, האימפריה הגרמנית האימפריה הגרמנית
 פטירה:  10 ביוני 1967 (בגיל 81) מערב ברלין, גרמניה המערבית גרמניה המערבית
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1904–1932   1939 – 1944
 דרגה:   גנרל לוטננט (ורמאכט)
 תפקידים בשירות
 מפקד הדיוויזיה ה-161   מפקד הדיוויזיה ה-454   מפקד הדיוויזיה ה-708
 פעולות ומבצעים
 מלחמת העולם הראשונה   מלחמת העולם השנייה
 עיטורים
  פור לה מריט   צלב הברזל דרגה ראשונה   צלב הברזל דרגה שנייה   צלב הכבוד
גנרל הרמן וילק (בגרמנית: Hermann Wilck;‏ 28 באוקטובר 1885 – 10 ביוני 1967) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

וילק נולד ב-28 באוקטובר 1885 בארפורט, שהשתייכה לאימפריה הגרמנית, לאוברסט קרל וילק ואשתו הלן. בשנת 1904 התגייס לצבא הגרמני הקיסרי, והוצב לרגימנט הרגלים ה-71 (תורינגיה ה-3), עמו לחם במלחמת העולם הראשונה. ב-28 בנובמבר 1914 הועלה לדרגת האופטמן, ובאוקטובר 1915 מונה למפקד הגדוד ה-1 ברגימנט הרגלים ה-71. בינואר 1916 מונה לקצין מטה בדיוויזיה ה-103, וביוני אותה שנה מונה למפקד הגדוד ה-2 ברגימנט המילואים ה-116. באוגוסט 1916 מונה למפקד הגדוד ה-2 ברגימנט הרגלים ה-71, וב-16 בספטמבר 1917 מונה למפקד הגדוד ה-1 ברגימנט הגרנדירים של המשמר ה-4 (אוגוסטה ויקטוריה, קיסרית גרמניה ומלכת פרוסיה). ב-1 בינואר 1918 מונה למפקד גדוד הרובאים ברגימנט הגרנדירים של המשמר ה-2 (פרנץ הראשון, קיסר אוסטריה), וב-21 באוקטובר 1918 מונה לסגן מפקד הרגימנט. על פעולותיו בקרבות קיבל את עיטורי הפור לה מריט, צלב הברזל דרגה ראשונה ושנייה. כאחד ממליוני הגרמנים ותיקי מלחמת העולם הראשונה, זכה גם הוא בצלב הכבוד שניתן בשנות השלושים על ידי נשיא גרמניה הינדנבורג.
ב-9 באוגוסט 1919 נישא וילק לאילזה רימן, בתו של גנרל חיל הרגלים יוליוס רימן. זמן קצר לאחר מכן הצטרף וילק לרייכסווהר, ומילא בו תפקידי פיקוד ומטה. ב-1 בפברואר 1923 הועלה לדרגת מיור, וב-1 בפברואר 1926 מונה למפקד הגדוד ה-1 ברגימנט הרגלים ה-9 (הפרוסי). ב-1 בפברואר 1929 הועלה לדרגת אוברסט לוטננט, ומונה לשליש הדיוויזיה ה-2, וב-1 בפברואר 1932 הועלה לדרגת אוברסט, ומונה למפקד רגימנט הרגלים ה-5. ב-31 בינואר 1932 פרש מהצבא, וב-1 בספטמבר אותה שנה מונה כיועץ צבאי לממשלת הרפובליקה הסינית.
ביוגרפיה > מלחמת העולם השנייה

עם פרוץ מלחמת העולם השנייה חזר וילק והתגייס לוורמאכט, וב-10 בספטמבר 1939 הוא מונה למפקד האזור הצבאי האחורי ה-581. ב-25 באוקטובר 1939 הוא מונה למפקד רגימנט הרגלים ה-270, וב-1 בדצמבר אותה שנה הוא מונה למפקד הדיוויזיה ה-161, ובמסגרת תפקידו הועלה ב-1 ביוני 1940 לדרגת גנרל מיור. במהלך מבצע ברברוסה לחם וילק עם הדיוויזיה שבפיקודו כחלק מהקורפוס ה-8 במסגרת הארמייה התשיעית, וב-17 בספטמבר 1941 הועבר לעתודת המילואים. ב-29 בספטמבר 1941 הוא מונה למפקד דיוויזיית האבטחה ה-454, וב-1 באוקטובר הוא הועלה לדרגת גנרל לוטננט, אך כבר ב-9 בדצמבר 1941 הוא הוחזר לעתודת המילואים. ב-1 במרץ 1942 הוא מונה למפקד הדיוויזיה ה-708, וב-31 בדצמבר 1944 פרש מהשירות בצבא.
ביוגרפיה > לאחר המלחמה

לאחר המלחמה התגורר וילק במערב ברלין, שם חי עד מותו ב-10 ביוני 1967.
הצחוק האחרון (2019)

| --- | --- |

 בימוי:  גרג פריטיקין 
 הופק בידי:  רוברט פאריס 
 שחקנים ראשיים:  צ'בי צ'ייס, ריצ'רד דרייפוס
 צילום:  סטיב גיינר 
 מדינה:  ארצות הברית 
 חברת הפקה:  נטפליקס 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2018 
 משך הקרנה:  98 דק' 
 שפת הסרט:  אנגלית 
 סוגה:  סרט קומדיה 
 דף הסרט ב־IMDb
 
הצחוק האחרון הוא סרט קולנוע אמריקאי משנת 2019 בבימויו של גרג פריטיקין ובכיכובם של צ'בי צ'ייס וריצ'רד דרייפוס. הסרט עוסק באמרגן ובקומיקאי ותיקים, שנפגשו מחדש לאחר ששניהם עברו לדיור מוגן, והם יוצאים למסע הופעות סטנד-אפ ברחבי ארצות הברית.
עלילה

אל הארט (צ'בי צ'ייס) הוא אמרגן שפרש לגמלאות, אך אינו מסתגל למעמדו החדש. נכדתו ג'יני (קייט מיקוצ'י) משכנעת אותו לעבור לדיור מוגן מהודר בקליפורניה. בהגיעו לשם הוא מגלה שאחד הדיירים הוא באדי גרין (ריצ'רד דרייפוס), קומיקאי שבו טיפל, ולפני 50 שנה פרש מעסקי הקומדיה והפך לפודיאטריסט. לפני פרישתו מעסקי הקומדיה הוזמן באדי להופיע ב"מופע של אד סאליבן", הופעה שנחשבה להישג שיא של קומיקאי, אך בחר שלא להופיע.
אל, שעדיין רוצה לחזור לפעילות בעולם השעשועים, מדבר על לבו של באדי שיחזור להופיע. באדי הסתייג מכך, אך לאחר שחברתו בדיור המוגן נפטרה הוא מסכים להצעה של אל. אל פונה לאנשי הקשר שלו ומסדר לבאדי מסע הופעות בארצות הברית, בנסיעה מקליפורניה לניו יורק, ששיאה המתוכנן הוא הופעה של באדי בתוכנית הטלוויזיה "The Tonight Show" של ג'ימי פאלון.
באדי מופיע, בדרך כלל בהצלחה, במופעי סטנד-אפ ליד לאס וגאס, בטיחואנה, בטוסון ובקנזס. בעת שבאדי נח במוטל בקנזס, אל פוגש בבר אמנית בשם דוריס לאבג'וי (אנדי מקדואל), והיא מצטרפת למסעם לשיקגו. בשיקגו נודע לאל מאיש הקשר שלו שלא ניתן לזמן את באדי להופעה בתוכנית של ג'ימי פאלון.
כשהם בשיקגו מגיעים אליהם ג'יני, נכדתו של אל, וצ'רלי, בנו של באדי. הם מגלים לאל שבאדי חולה בסרטן הלבלב ומביעים חשש שהמסע יפגע בבריאותו. לאחר שאל ודוריס מבלים את הלילה יחדיו, אל מוצא פתק שבו דוריס מודיעה שהחליטה לעזוב כדי לאפשר לאל ובאדי להתמקד במסעם.
אל מגלה לבאדי שבוטלה הופעתו בתוכנית של ג'ימי פאלון, אך באדי נחוש להמשיך במסעם, והם ממשיכים לניו יורק. אל מגלה שמקס בקר (לואיס בלק), שהיה בעבר בטיפולו, עומד להופיע בתוכנית הטלוויזיה "לייט שואו עם סטיבן קולבר". הוא מבקש ממקס לפנות את מקומו לבאדי, אך מקס מסרב, בנימוק שזו פריצת דרך בקריירה שלו. אל מציע למקס סכום כסף גדול כדי שיסכים, ומקס אכן מציג את באדי בפני הקהל בתוכנית של קולבר, ובאדי נותן הופעה שזוכה לתשואות הקהל.
אל, שירד מנכסיו כתוצאה מהסכום הגדול ששילם למקס, לא חוזר לדיור המוגן, אלא עובר להתגורר עם דוריס בקנזס.
שחקנים

| שחקנ/ית | דמות |
| --- | --- |
צ'בי צ'ייס: אל הארט, אמרגן שפרש לגמלאות
ריצ'רד דרייפוס: באדי גרין, קומיקאי שהפך לפודיאטריסט ופרש לגמלאות
אנדי מקדואל: דוריס לאבג'וי, אמנית
לואיס בלק: מקס בקר, קומיקאי
קייט מיקוצ'י: ג'יני, נכדתו של אל הארט
כריס פרנל: צ'רלי גרין, בנו של באדי גרין
ריצ'רד קיינד: ג'ימבו, בעל מועדון סטנד-אפ
הוצאת רכס

| --- | --- |

סמליל ההוצאה לאור
 נתונים כלליים
 תקופת הפעילות:  1980–הווה (כ־44 שנים)
 מיקום המטה:  פארק תעשיות השרון, קדימה
 ענפי תעשייה:  הוצאה לאור
 מוצרים עיקריים:  ספרי לימוד
 מנכ"ל:  עמוס בהט
  
 http://www.reches.co.il
 
"רכס פרויקטים חינוכיים" (או בשמה המוכר יותר, "הוצאת רכס") היא חברה העוסקת בפיתוח ספרי לימוד, הוצאתם לאור והפצתם. ההוצאה נחשבת לאחת מן הגדולות בישראל בתחום זה.
אודות החברה

החברה נוסדה בשנת 1980 ובקטלוג הספרים שלה ניתן למצוא ספרי מדעים, ספרי לימודי תנ"ך, שפות, מתמטיקה, סוציולוגיה, פסיכולוגיה, אזרחות, סביבה ואקולוגיה, כימיה, היסטוריה. ספרי הלימוד של החברה מתמקדים בבתי ספר יסודי ותיכונים אך ישנם גם ספרים לגיל הרך וללימודים אקדמיים.
הוצאת רכס הייתה הראשונה לזהות את הפוטנציאל השיווקי ביצירת ספרי לימוד המותאמים במיוחד למיקוד המופץ על ידי משרד החינוך.
מחברים בולטים

בין אנשי החינוך אשר הוציאו ספרים בהוצאת רכס ניתן למנות את הבאים:
תנ"ך: נחמה ליבוביץ, יאיר זקוביץ, יאירה אמית, אבי שגיא ואדיר כהן.
לשון: מרדכי רוזן, דליה קורח שגב ומאיה פרוכטמן.
היסטוריה: אייל נווה
סביבה ואקולוגיה: עזריה אלון
חינוך: פנינה קליין ואברהם שטאל
ספרות ושירה: רינה צדקה
תקשורת: יצחק רועה
פסיכולוגיה: ציפי בר־אל, מרים נוימאיר
נוסף על כך הוצאת רכס יזמה את הוצאת העיתון "מבט לחינוך", העיתון המסחרי הראשון בישראל המוקדש לנושאי חינוך.
הערות שוליים

↑  רינה רוזנברג, כשבית הספר הופך לסוכן מכירות, באתר הארץ, 20 במאי 2008
↑  אודותינו, באתר "רכס פרויקטים חינוכיים בע"מ"
↑  הראלה סטוצקי-באר, 60% רווח, באתר nrg‏, 24 במרץ 2005
טלילה נשר, ספר מיקוד לבגרות באזרחות מכיל טיעונים גזעניים נגד ערבים, באתר הארץ, 11 ביוני 2012
↑  הוצאת רכס
↑   דורון קורן, מה מחכה לתלמיד שרוצה ללמוד על הנפש, באתר הארץ, 29 בינואר 2015
↑  פרוטוקולים/ועדת חינוך/5080
ערך זה הוא קצרמרבנושא ספרות. אתם מוזמנים לתרום לוויקיפדיה ו.
ספר לימוד של הוצאת רכס בנושא נבואות עמוס
הארי לארווה

הארי אדווין לארווה, הוא נולד בשם לאגרסטרם (בפינית: Harry Edvin "Harri" Larva, הוא נולד בשם Lagerström;‏ 9 בספטמבר 1906 – 15 בנובמבר 1980) היה אתלט פיני. אלוף אולימפי (אמסטרדם 1928) בריצת 1500 מטר. נוסף לכך, היה אלוף פינלנד (1928–1930 ו-1934) בריצת 800 מטר. בזירה הבינלאומית, לארווה וחבריו הפינים, שבלטו בעולם האתלטיקה של אותה תקופה, כונו "הפינים המעופפים".
ביוגרפיה

לארווה נולד וגדל בטורקו בשם הארי אדווין לאגרסטרם. הוא אולץ לשנות את שם משפחתו, לאגרשטרם, על ידי אורהו קקונן יו"ר איגוד האתלטיקה הפיני בשנת 1928 ולימים נשיא פינלנד, בטענה שהשם לא נשמע פיני מספיק.
ביוגרפיה > 1928 > אלוף אולימפי

באולימפיאדת אמסטרדם (1928) זכה לארווה במדליית זהב בריצת 1500 מטר בשיא אולימפי חדש של 3:53.2 דקות, לפני ז'ול לדומג מצרפת (3:53.8 דקות) ובן ארצו אינו פורייה (3:56.4 דקות).
ביוגרפיה > 1932

באולימפיאדת לוס אנג'לס (1932) הוא סיים במקום עשירי בריצת 1500 מטר בתוצאה של 3:58.4 דקות.
חיים אישיים

לארווה היה חרט במקצועו.
שיאים אישיים

ריצת 400 מטר: 50.9 שניות (1929)
ריצת 800 מטר: 1.53.7 דקות (1928)
ריצת 1,000 מטר: 2.28.6 דקות (1928)
ריצת 1,500 מטר: 3.52.0 דקות (1928)
ריצת מייל: 4.11.0 דקות (1928)
ריצת 2,000 מטר: 5.38.6 דקות (1929)
ריצת 3,000 מטר: 8.46.0 דקות (1926)
הרפובליקה העממית של קרים

נומאן צ'לבידז'יהאן, ראש ממשלת הרפובליקה העממית של קרים
הרפובליקה העממית של קרים (בטטרית של קרים: Qırım Halq Cumhuriyeti) הייתה מדינה שקמה בחצי האי קרים בעת התפרקות האימפריה הרוסית ובירתה בבכצ'יסאראי. הרפובליקה התקיימה מדצמבר 1917 ועד ינואר 1918, ונחשבת למדינה המוסלמית החילונית הראשונה בהיסטוריה (ולאחריה אזרבייג'ן, אך הרפובליקה האזרית היא המדינה המוסלמית החילונית היחידה מביניהן שעודנה קיימת).
ההחלטה על הקמת הרפובליקה התקבלה בקורילטאי על ידי האוכלוסייה הטטרית בחצי האי, טטרים של קרים ילידי המקום, ודוברי השפה הטטרית של קרים.
הטטרים אמנם לא היוו רוב האוכלוסייה בחצי האי קרים (הרוסים היו 42% מהאוכלוסייה והאוקראינים 11%) אך היו הקבוצה המגובשת והמובילה ולכן כראש הממשלה נבחר המופתי, נומאן צ'לבידז'יהאן.
מתקפה של כוחות בולשביקים, בתמיכת אניות מצי הים השחור השיגה כיבוש של סבסטופול ב-16 בדצמבר. הבולשביקים המשיכו בלחצם ומולם עמדו שני רגימנטים של פרשים טטרים ורגימנט אחד רגלי ועוד כמה יחידות רוסיות. הלחץ הסובייטי נמשך וב-14 בינואר נכבשה סימפרופול.
נומאן צ'לבידז'יהאן נאסר על ידי הסובייטים, נכלא בסבסטופול וב-23 בפברואר 1918 הוצא להורג ללא משפט.
המועצה השיפוטית העליונה

לוגו המועצה העליונה לצדק
המועצה השיפוטית העליונה הוא גוף במערכת המשפט הפלסטינית. העומד בראשו הוא נשיא בית המשפט העליון של הרשות הפלסטינית. המועצה מכוננת על פי חוק המועצה העליונה לצדק משנת 2002.
חברי המועצה הם נשיא וסגן נשיא בית המשפט העליון, שני שופטים עליונים, נשיאי בתי המשפט לערעורים של עזה, רמאללה וירושלים, התובע הכללי ושר המשפטים.
הארי טרדוויי

| --- | --- |

הארי טרדוויי
 לידה:  10 בספטמבר 1984 (בן 40) אקסטר, דבון, אנגליה
 שם לידה:  הארי ג'ון ניומן טרדוויי
 מדינה:  הממלכה המאוחדת 
 תקופת הפעילות:  מ-2005
 מקום לימודים:  האקדמיה למוזיקה ולאמנויות הדרמה של לונדון  Queen Elizabeth's 
 פרופיל ב-IMDb
 
הארי ג'ון ניומן טרדוויי (באנגלית: Harry John Newman Treadaway; נולד ב-10 בספטמבר 1984) הוא שחקן אנגלי, הידוע בעיקר מגילום דמותו של ויקטור פרנקנשטיין בסדרת האימה "פני דרדפול" (2014–2016), בגילום דמותו של בריידי הארטפילד בדרמת הפשע "מר מרצדס" (2017–2018) ובשל הופעתו בתור נארק בסדרה "מסע בין כוכבים: פיקארד" (2020).
ביוגרפיה

טרדוויי נולד בעיר אקסטר שבמחוז דבון באנגליה, וגדל ביישוב סנדפורד שבדבון. אביו הוא אדריכל ואמו מורה בבית ספר יסודי. יש לו שני אחים, הבכור סם הוא אמן, ואחיו התאום לוק אף הוא שחקן. התאומים למדו בבית הספר המלכה אליזבת' בקרדיטון, שם שיחקו בקבוצת הרוגבי יוניון שזכתה פעמים בגביע הלאומי של דבון.
בהשראת הזמר אדי ודר ובעידוד המורה שלהם לדרמה, פיל גאסון, הקימו התאומים להקה בשם Lizardsun יחד עם מאט קוניגהאם וסת' קמפבל. הם גם הצטרפו לתיאטרון הלאומי לנוער (אנ'). לאחר מכן למד באקדמיה למוזיקה ולאמנויות הדרמה של לונדון, שם סיים את לימודיו בשנת 2006.
קריירה

בשנת 2005 ביצע את הופעת הבכורה המקצועית שלו בסרט באורך מלא בשם "Brothers of the Head", בו גילם יחד עם אחיו, השחקן לוק טרדוויי, תאומים סיאמיים בלהקת פאנק רוק. הארי גילם את טום האו, הגיטריסט וכותב השירים, ואחיו שיחק בתפקיד בארי האו, סולן הלהקה. במהלך החזרות וצילומי הסרט היו לוק והארי מחוברים זה לזה במשך 15 שעות ביום, כשהם לובשים חליפות צלילה שהייתה תפורה עליהם. הם גם ישנו יחד באותה מיטה כדי לדמות את היותם תאומים סיאמיים. השניים ביצעו את כל השירים בסרט בעצמם על הבמה, וכמו כן הקליטו 9 רצועות של אלבום הסרט; הוא בעצמו כתב את השיר "Sink or Swim" שאותו ביצעו הוא ואחיו לוק בסרט ובאלבום "Brothers of the Head". עוד כתב וביצע סולו את השיר "Raise This Up".
טרדוויי לקח פסק זמן מלימודיו ב-LAMDA כדי לעבוד על הסרט "Brothers of the Head". הוא סיים את התואר ב-2006.
בשנת 2006, עוד בתקופת לימודיו השתתף טרדוויי בהפקות מקצועיות נוספות כגון בפרק בסדרה "מיס מארפל", ובמחזה "מירנה מולוי" עם Operating Theatre Company.
אחרי סיום הלימודים הופיע טרדוויי בסרט הטלוויזיה "Recovery" משנת 2007, בתפקיד בנם של הדמויות ששיחקו דייוויד טננט ושרה פאריש. באותה שנה הוא גילם את מארק ברוגן בסדרה "עיר מקלט" של ערוץ 4 (הידועה בארצות הברית בשם "Meadowlands"). בסרט "קונטרול" גילם טרדוויי את דמותו של סטיבן מוריס, מתופף להקת ג'וי דיוויז'ן.
בשנת 2008 הופיע בדרמה הטלוויזיונית "The Shooting of Thomas Hurndall" של ערוץ 4 אודות פרשת מותו של טום הורנדל, ובסרט קצר מאת סם טיילור-ווד.בהמשך השנה, שיחק טרדוויי בסרט האימה "The Disappeared" בבימויו של ג'וני קוורקיאן, ובסרט פנטזיית המדע-בדיוני "עיר הגחלת".
בשנת 2009, ביצע את הופעת הבכורה שלו בתיאטרון במחזה "Over There" מאת מארק רייבנהיל (אנ') לצדו של אחיו התאום לוק בתיאטרון רויאל קורט.
בשנת 2011  הופיע טרדוויי בסרט "Hideaways" שצולם באירלנד; הוא כיכב בתפקיד הראשי בדמות ג'יימס פורלונג.
בשנת 2013 גילם את פרנק בסרט המערבון "הפרש הבודד" בבימויו של גור ורבינסקי, בהפקתו של ג'רי ברוקהיימר ובכיכובם של ג'וני דפ, ארמי האמר וטום וילקינסון. הסרט מבוסס על סדרת טלוויזיה אמריקאית משנות החמישים (אנ'), וסרט באותו שם (אנ') שיצא ב-1956.
בשנת 2014 החל לשחק בתפקיד ד"ר ויקטור פרנקנשטיין בסדרת הטלוויזיה האמריקאית "פני דרדפול" (2014–2016) של רשת שואוטיים.
בשנת 2020 גילם את דמותו של הרומולאני נארק בסדרה "מסע בין כוכבים: פיקארד".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Brothers of the Head | טום האו |  |
| 2007 | קונטרול | סטיבן מוריס |  |
| 2008 | עיר הגחלת | דון הארו |  |
| 2008 | The Disappeared | מת'יו ריאן |  |
| 2009 | מחוץ למים | בילי |  |
| 2010 | Pelican Blood | ניקו |  |
| 2011 | אלבטרוס | ג'ייק |  |
| 2011 | Hideaways | ג'יימס פורלונג |  |
| 2012 | קוקנים נגד זומבים | אנדי מגווייר |  |
| 2013 | הפרש הבודד | פרנק |  |
| 2014 | ירח דבש | פול |  |
| 2016 | The Rack Pack | אלכס היגינס |  |
| 2018 | גרינגו (אנ') | מיילס |  |
| TBA | Halo of Stars | צ'יקי |  |
| TBA | The Express | ג'ואי-בוי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | החיים שאחרי | ליאם | פרק: "Roadside Bouquets" |
| 2006 | מיס מארפל | ג'ורג' ארסקין | פרק: "Sleeping Murder" |
| 2007 | Recovery | דין המילטון | סרט טלוויזיה של BBC One |
| 2007 | עיר מקלט | מארק בורגן | תפקיד ראשי; 8 פרקים |
| 2008 | The Shooting of Thomas Hurndall | בילי | סרט טלוויזיה של ערוץ 4 |
| 2011 | משמרת לילה | דאנקן פירס | סרט טלוויזיה של BBC Two על פי הספר באותו שם מאת שרה ווטרס |
| 2013 | Flight of the Storks | ג'ונתן אנסלם | מיני-סדרה |
| 2013 | Truckers | גלן דייוויס | תפקיד ראשי; 5 פרקים |
| 2014 | פלמינג: האיש שרצה להיות בונד | סגן משנה הפוורת' | פרק: "#1.2" |
| 2014–2016 | פני דרדפול | ויקטור פרנקנשטיין | תפקיד ראשי (3 עונות); 27 פרקים |
| 2015 | מאהבה של ליידי צ'טרלי | בחור עם פטיש | סרט טלוויזיה של BBC One |
| 2017–2018 | מר מרצדס | בריידי הארטפילד | תפקיד ראשי (עונות 2-1); 20 פרקים |
| 2019–2020 | הכתר | רודי לואלין (אנ') | 2 פרקים |
| 2020 | מסע בין כוכבים: פיקארד | נארק | תפקיד ראשי (עונה 1); 8 פרקים |
| 2021 | Deceit | קית' פדר | מיני-סדרה |
| 2023 | The Chemistry of Death | דייוויד האנטר | תפקיד ראשי; 6 פרקים |
הערות שוליים

↑  "> Homepage : Sam Treadaway". samtreadaway.com. אורכב מ-המקור ב-2018-10-04. נבדק ב-2017-01-14.
1 2  "Luke Treadaway". ShortList.com. נבדק ב-28 באפריל 2013. {{cite web}}:  (עזרה)
↑  שםGuardATBlk
↑  Brakham, Patrick (11 במאי 2011). "Luke Treadaway: Hello aliens, fancy a spliff?". The Guardian. נבדק ב-28 באפריל 2013. {{cite web}}:  (עזרה)
↑  "Interview with The Lone Ranger actor Harry Treadaway". 13 ביולי 2013. אורכב מ-המקור ב-31 בדצמבר 2013. נבדק ב-26 בינואר 2014. {{cite web}}:  (עזרה)
| מסע בין כוכבים: פיקארד |
| --- | --- | --- |
| יוצרי הסדרה | אלכס קורצמן • עקיבא גולדסמן • מייקל שייבון • על-פי "מסע בין כוכבים: הדור הבא" מאת ג'ין רודנברי |  |
| שחקנים ראשיים | פטריק סטיוארט • אליסון פיל • איזה בריונס • אוון אווגורה • מישל הארד • סנטיאגו קבררה • הארי טרדוויי |  |
| דמויות ראשיות | ז'אן-לוק פיקארד • אגנס ג'וראטי • סוג'י • אלנור • רפאלה "ראפי" מוסיקר • כריסטובל "כריס" ריוס • נארק |  |
| דמויות משנה | דאטה • שבע מתשע • ויליאם רייקר • דיאנה טרוי • קיו |  |
| גזעי חייזרים | בורג • רומולאנים |  |
| ארגונים | צי הכוכבים • טאל שיאר • ז'אט ואש • קוואט מילאט • סיירי פנריס |  |
| פרקים בולטים | Absolute Candor |  |
| ראו גם | זיכיון מסע בין כוכבים • מסעות קצרים |  |
| --- | --- |
בקרת זהויות :  PLWABN: 9811718202105606  BNE: XX5795579  BnF: cb16603743z (data)  GND: 143341502  ISNI: 0000 0001 1457 9592  LCCN: no2007001070  NKC: xx0144849  NLK: KAC2020Q6688  NTA: 30665847X  SUDOC: 170540081  VIAF: 162383941   WorldCat (עם VIAF): 162383941
המועצה השיפוטית העליונה של עיראק

המועצה השופטת העליונה של עיראק (בערבית: مجلس القضاء الأعلى العراقي) היא הרשות המנהלית העליונה האחראית לענייני מערכת המשפט בעיראק. המועצה נוצרה לפי צו מס' 35 ב-18 בספטמבר 2003. בראשו עומד מזכ"ל המועצה.
ענייני השיפוט בעיראק מנוהלים על ידי המועצה המשפטית העליונה, הממנה את שופטי בית המשפט העליון של עיראק, התובע הלאומי ופקידים בכירים אחרים לאישור מועצת הנבחרים. חברי בית המשפט העליון נדרשים להיות מומחים במשפט אזרחי ובשריעה וממונים ברוב של שני שלישים בפרלמנט של עיראק. בנוסף לפרשנות החוקה והכרעה בסוגיות משפטיות ברמה הלאומית, בית המשפט העליון גם מיישב סכסוכים בסוגיות משפטיות בין הממשלה הלאומית לבין תחומי שיפוט נמוכים יותר. בתקופת הבעת' נעקפה בדרך כלל הרשות השופטת, והמשטר הנהיג מגוון רחב של בתי משפט חריגים שסמכותם עקפה את החוקה. הקמתם של בתי משפט כאלה נאסרה בחוקת 2005. כל בתי המשפט הנוספים יוקמו בהליך משפטי הוגן.
הוק (משחק)

הוֹקם (Hokm) הוא משחק קלפים אסטרטגי שמקורו באיראן, המשוחק  בישראל בידי יוצאי איראן. המשחק מבוסס על זכייה במספר מרבי של "ידים" ומיועד לארבעה שחקנים (שני זוגות), אם כי ניתן לשחק בשלושה ואף בשני שחקנים.

משחק זה, למרות שהוא נראה אקראי במבט ראשון, כולל בתוכו חשיבה אסטרטגית מעמיקה. שחקן חזק ידע לנחש כבר בשלב מוקדם את מהלכי היריב ולהתגונן מפניהם.
קלפי המשחק

כדי לשחק הוקם יש להצטייד בחפיסת קלפים מלאה, המכילה 52 קלפים - 13 מכל סדרה, ללא ה"ג'וקרים" או קלפי פרסומת. לסדרות הקלפים אין דירוג בינם לבין עצמם, פרט לסדרה שנקבעת כ'הוק', שעליה ידובר להלן. בשלושה שחקנים משחקים ב-51 קלפים, כשנהוג להסיר מהערימה את אחד מקלפי ה-2.
מטרת המשחק

לזכות לפחות בשבע "ידיים" במהלך המשחק (8 בשלושה שחקנים).
קביעת "הוקם"

בכל משחק קיים שחקן הקובע את הסדרה השליטה (ה"הוקם", הורג/שולט בפרסית) לאותו משחק. השחקן נבחר באופן הבא:
קביעת "הוקם" > בתחילת סדרת משחקים

מחלקים לכל שחקן קלף גלוי כאשר השחקן המקבל את הגדול בתחום 2 - 9 נבחר להיות ההוקם (שליט)
קביעת "הוקם" > בהמשך

אם קובע ההוקם (ובן זוגו, בארבעה שחקנים) ניצח[ו] את המשחק האחרון, קובע ההוקם נשאר כשהיה. אם לא, עוברת זכות עשיית ההוקם לשחקן הבא נגד כיוון השעון.
תחילת המשחק

הקלפים מעורבבים על ידי אחד השחקנים מהזוג שאינו בוחר את סדרת ה'הוק'. לפני חלוקת הקלפים נהוג לתת להוקם לערבב את החפיסה (הוא יכול לבחור שלא) על מנת שהשליט ״יאשר״ את החפיסה. לאחר מכן מחולקים 5 קלפים לכל אחד לפי סיבוב השעון, כאשר קובע ה'הוק' מקבל ראשון. בסיום שלב זה עליו להכריז על סדרת ההוק, ('דל'- לב, 'חשט'- יהלום, 'שבד' [שיראז] / 'גש' [טהרן] - תלתן, 'פיק'- עלה) ולאחר מכן מחולקים כל שאר הקלפים בקבוצות של ארבע לכל אחד בכל פעם.
במקרה שקובע ה'הוק' אינו יכול או אינו רוצה להחליט הוא יכול להיעזר במספר אפשרויות:
וַסַט - חושפים את הקלף האמצעי (השלישי) של בן זוגו, והסדרה שלו מוכרזת כ'הוק'. אפשרות זו קיימת רק אם בן זוגו עדיין לא ראה את קלפיו.
האֵשְׁטוֹם - פירושו מילולית בפרסית: "שמיני שלי". הקלף השמיני של עושה ה'הוק' נחשף, והסדרה שלו מוכרזת כ'הוקם'.
שחור/אדום ראשון - חושפים את קלפיו של קובע ההוק, עד אשר נחשף קלף בצבע שבחר, והסדרה שלו נקבעת כ'הוקם'. שיטה זו מסוכנת, היות שהיא עלולה לחשוף הרבה מקלפיו של קובע ההוק. אך ניתן להשתמש בה במיוחד כאשר משחקים שחקנים בעל רמות שונות, ומעוניינים לתת לחלשים יתרון מסוים.
מהלך המשחק

השחקן הפותח במשחק הוא עושה ההוק. הוא מניח קלף גלוי על השולחן. על שאר השחקנים החל מהשחקן היושב לימינו להוריד קלף מאותה סדרה בלבד. רק אם אין להם קלף כזה הם רשאים להוריד קלף מסדרה אחרת (כולל סדרת ההוקמים). לאחר מכן בודקים איזה קלף הוא הגבוה ביותר, כאשר:
קלף של סדרת ה'הוקם' גובר ('הורג' בלשון המשחק) על כל קלף מסדרה אחרת.
קלף שאינו מסדרת ההוקם ואינו מהסדרה של הקלף הראשון שהונח ב'יד' הנוכחית ערכו אפס.
השחקן שהוריד את הקלף הנ"ל זוכה ב'יד', ועליו לפתוח את ה'יד' הבאה. המשחק נמשך עד אשר מצטברים לפחות 7 ידיים בידי אחד הזוגות, שהוא כמובן המנצח במשחק.
מכפילי ניצחון

כאמור, זוג שזכה בשבע ידיים זוכה במשחק, ובאופן רגיל הזוג זוכה בנקודה אחת. אך אם הזוג זכה בשבע ידיים רצופות, כאשר הזוג השני לא זכה באף יד באמצע, הניצחון מוכפל כדלקמן:
אם קובע ההוק הוא אחד מהזוג הזוכה, הניצחון נחשב לשתי נקודות, והניצחון נקרא קואט (תפיסה)
אם לא, הזוג זוכה בארבע נקודות. ניצחון כזה נקרא דוֹמְבֱּה
אסטרטגיות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
משחק זה הוא עתיר אסטרטגיות, למרות הפשטות של החוקים.
כאשר רואים שבן הזוג לוקח את היד כדאי לשים קלף קטן כי היד ממילא שלכם.
נהוג שכשבן זוגך שם קלף זוכה בצורה שלו ולך אין את הצורה, אתה "עונה" לו עם הצורה בה היית מעוניין שימשיך כי יש לך שליטה בה.
אם בן הזוג התחיל משחק בצורה מסוימת אך ככל הנראה לא ייקח את היד, רצוי לשים את הקלף הכי חזק מאותה צורה שיש לך, גם אם זה כרוך בסיכון על מנת למשוך את הקלף הכי חזק של היריב אחריך.(יד שלישית הכי חזק)
מקובל מאוד לזכור ולספור את הקלפים והצורות שיצאו מהמשחק ובעיקר את מספר הוקים (קלף הצורה השולטת) על מנת שתוכל לשאר כמה עוד נותרו במשחק ותעל את הקלפים שלך בהתאם.
לבני המלוכה יש שמות בפרסית: טאק- אס, שאה- מלך, דאמה/ביבי- גבירה/מלכה, סרווז- חייל, בנוסף לסדרת הקלפים החזקים (טאק, שאה, ביבי, סרבז) נהוג לקורא שארה (מלשון שרים). בהשאלה, הקלף החזק ביותר שנשאר בצורה מסוימת נקרא "טאקי-פיק/חשט/דל/שבד" (עלה/יהלום/לב/תלתן בהתאמה) גם אם הוא לא האס.
השד בבקבוק

| --- | --- |

 מידע כללי
 מאת:  רוברט לואיס סטיבנסון 
 שפת המקור:  אנגלית 
 סוגה:  סיפור קצר 
 הוצאה
 תאריך הוצאה:  1891 
 
השד בבקבוק (במקור באנגלית: The Bottle Imp) הוא סיפור קצר משנת 1891, שכתב הסופר הסקוטי רוברט לואיס סטיבנסון.
הסיפור פורסם לראשונה במקביל בניו יורק הראלד (גיליון פברואר-מרץ 1891) ובבלאק אנד ווייט (אנ') הלונדוני (גיליון מרץ-אפריל 1891). ומאז הוא מודפס בדרך כלל באוסף הסיפורים הקצרים של סטיבנסון "Night Lights" (אורות הליל). בעברית פורסם הסיפור בשם "השד בבקבוק" בתרגומה של עטרה אופק בכרך אחד עם הסיפור ד"ר ג'קיל ומיסטר הייד בהוצאת כתר בשנת 1977.
בסיפור זה מגולל סטיבנסון אגדה על בקבוק שבתוכו שד המגשים את משאלות בעליו, אך עם זאת נושא הבקבוק קללה: מי שמת בעודו בעליו של הבקבוק, נשמתו מושלכת לגיהנום. ניתן למכור את הבקבוק רק במחיר נמוך מזה שבו הוא נקנה, והדבר מעמיד בבעיה את גיבור הסיפור, יליד הוואי (אנ') שרכש את הבקבוק במטבע הקטן ביותר שניתן להשיג במדינה שבה הוא חי.
הרעיון שבבסיס האגדה מבוסס על מעשייה מספר 85 בכרך הראשון של אוסף מעשיות האחים גרים, "Spiritus familiaris". התנהגות השחקנים נחקרה גם בהיבטים של תורת המשחקים, מאחר שכללי המשחק שהגדיר סטיבנסון יוצרים סיטואציה דומה לזו שבבסיס פרדוקס בוחן הפתע שהייתה אמורה לגרום לכך שאף אדם רציונלי לא ירכוש את הבקבוק בכל מחיר שהוא.
לסיפור הייתה השפעה רבה בתרבות, מבוססים עליו סרט אילם, סרט אנימציה, תסכית רדיו ועיבוד לטלוויזיה, אופרה (The Devil Inside) ומשחק קלפים (אנ').
הערות שוליים

↑  Spiritus familiaris, באוסף מעשיות האחים גרים (בגרמנית)
| --- | --- |
בקרת זהויות :  BNE: XX3384642  LCCN: n79140890  VIAF: 183467475   WorldCat (עם VIAF): 183467475 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
השגרירים (הולביין)

| --- | --- |

 מידע כללי
 צייר:  הנס הולביין (הבן)
 תאריך יצירה:  1533
 טכניקה וחומרים:  שמן על לוח אלון
 ממדים בס"מ
 רוחב:  209 ס״מ 
 גובה:  207 ס״מ 
 נתונים על היצירה
 זרם אמנותי:  מנייריזם 
 מספר יצירה:  NG1314 (הגלריה הלאומית) 
 מיקום:  הגלריה הלאומית, לונדון
 
הגולגולת האנאמורפית.
השגרירים הוא ציור משנת 1533 מעשה ידי הצייר הנס הולביין. היצירה מוצגת בגלריה הלאומית שבלונדון.